Diari Oficial de la Generalitat Valenciana


Sumari del DOGV 9280, del 17-02-2022 (2022/1012)

RESOLUCIÓ de 8 de febrer de 2022, de la Conselleria de Política Territorial, Obres Públiques i Mobilitat, d'ampliació de termini de la convocatòria de premis associats a la iniciativa «Hui descansa el cotxe 2021».
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9280

Data del DOGV
:   17-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1012


Data del document
:   08-02-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * distinció honorífica

RESOLUCIÓ de 8 de febrer de 2022, de la Conselleria de Política Territorial, Obres Públiques i Mobilitat, d'ampliació de termini de la convocatòria de premis associats a la iniciativa «Hui descansa el cotxe 2021». [2022/1012]  
Amb data 10.12.2021 es va publicar en el DOGV la Resolució de 7 de desembre de 2021, de la Conselleria de Política Territorial, Obres Públiques i Mobilitat, per la qual es convoquen els premis associats a la iniciativa «Hui descansa el cotxe» [2021/12082].  
Les bases quarta i cinquena de l'annex I, i de l'annex II de la dita resolució, estableixen que el termini d'enviament dels vídeos i fotografies o imatges escanejades dels dibuixos relacionats amb la campanya «Hui descansa el cotxe» començarà el dia 13 de desembre de 2021 a les 00.00 hores i finalitzarà el dia 28 de febrer de 2022 a les 23.59 hores. Una vegada conclòs aquest termini, la resolució de concessió dels premis es publicarà en dos mesos, i l'acte de lliurament dels premis se celebrarà un mes després de la data anterior.  
A causa de la sisena ona de coronavirus i la incidència que està tenint en els col·legis, el nombre de sol·licituds rebudes fins hui permeten preveure que no s'aconseguirà el nombre de premis a repartir. En conseqüència es considera oportú ampliar el termini de presentació de sol·licituds a fi d'augmentar el nombre de col·legis que poden participar en aquesta iniciativa, tenint en compte que aquesta ampliació no perjudica drets de tercers.  
D'altra banda, i per a procurar que es puguen entregar tots els premis previstos en la Resolució de 7 de desembre de 2021, de la Conselleria de Política Territorial, Obres Públiques i Mobilitat, per la qual es convoquen els premis associats a la iniciativa «Hui descansa el cotxe», estimant que concorren els requisits per a l'ampliació de terminis de l'article 32.1 de la Llei 39/2015, d'1 d'octubre, del procediment administratiu comú de les administracions públiques, propose que es resolga de la següent manera:  
  
Únic  
«Modificar les bases quarta i cinquena dels annexos I i II de la Resolució de 2 de novembre de 2020, de la Conselleria de Política Territorial, Obres Públiques i Mobilitat, per la qual es convoquen els premis associats a la iniciativa «Hui descansa el cotxe», que queden redactades de la següent manera:  
  
Base quarta annex I (segon paràgraf i següent):  
A partir del dia 13 de desembre de 2021 i fins al dia 7 d'abril de 2022, els/les professors/es interessats/ades a participar hauran de realitzar en les seues classes l'activitat proposada per al concurs consistent en:  
El/la professor/a juntament amb els/les alumnes hauran de compondre una cançó amb una de les bases musicals de diferents estils disponibles en www.huidescansaelcotxe.gva.es. Aquesta cançó haurà de contindre cinc d'aquestes deu paraules: transport, cames, medi ambient, gaudir, responsabilitat, zero, emissions, planeta, bicicleta i autobús.  
  
  
Base cinquena annex I:  
El termini d'enviament dels vídeos relacionats amb la campanya «Hui descansa el cotxe» començarà el dia 13 de desembre de 2021 a les 00.00 hores i finalitzarà a les 23.59 hores del dia 7 d'abril de 2022. Una vegada finalitzat aquest termini, la resolució de concessió dels premis es publicarà en dos mesos, i l'acte de lliurament dels premis se celebrarà un mes després de la data anterior.  
No tindran validesa els vídeos rebuts fora d'aquest termini, així com els esments realitzats fora de termini, excepte que es donara el cas que el nombre de participants dins del termini anterior fora inferior al de premis a atorgar. En aquest supòsit, els vídeos rebuts fora d'aquest termini, així com els esments que excedisquen d'aquest mateix termini, es podran tindre en compte fins a aconseguir el nombre de premis a atorgar.  
Es realitzaran captures de pantalla on quede reflectit el nombre real d'esments i la data i hora de captura. Aquestes es faran entre les 00:00 h i les 00:20 h del 7 d'abril de 2022. S'aplicarà un marge de 20 minuts perquè es tinga el temps suficient de recol·lectar totes les captures. En cas de superar-se els 200 participants el marge s'incrementarà proporcionalment. Aquests terminis es compliran sempre que no existisca cap problema tècnic alié al control de la Conselleria.  
  
Base quarta annex II (tercer paràgraf):  
A partir del dia 13 de desembre de 2021 i fins al dia 7 d'abril de 2022, els pares, mares i tutors legals interessats a participar hauran d'enviar una fotografia o una imatge escanejada del dibuix juntament amb el nom i cognom de l'alumne, curs, nom del centre participant i el títol del dibuix al correu electrònic jgdxegfsitomotylmf@mjr.we  
  
  
Base cinquena annex II:  
El termini de participació en aquesta convocatòria relacionada amb la campanya «Hui descansa el cotxe 2021» començarà el dia 13 de desembre de 2021 a les 00.00 hores i finalitzarà el dia 7 d'abril de 2022 a les 23.59. La plataforma no admetrà participacions realitzades fora d'aquest termini. Una vegada finalitzat aquest termini, la resolució de concessió dels premis es publicarà en dos mesos, i l'acte de lliurament dels premis se celebrarà un mes després de la data anterior.»  
  
Contra aquesta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant el mateix òrgan que ha dictat aquesta resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
  
València, 8 de febrer de 2022.- La secretària autonòmica d'Obres Públiques, Transports i Mobilitat Sostenible (p. d. R 23.07.2019; DOGV 8600, 26.07.2019): María Pérez Herrero.